11/06/2010 | Administración LocalMunicipal
Carballo
Urbanismo expedientes

Intentada a notificación da resolución da Alcaldía número 2010000787, de data 26 de marzo de 2010, á entidade Urbanizadora Gallega del Suelo, S. L., sendo devolta polo servizo de Correos por resultar descoñecido no domicilio que consta no expediente municipal, e aos efectos do establecido no art.59.5 da Lei 30/92, de 26 de novembro (LRXAP-PAC), procédese, por medio da presente, á súa publicación no Boletín Oficial da Provincia de A Coruña. “Notifícaselle que a Alcaldía, en data 26 de marzo de 2010, dictou a seguinte resolución: Por acordo da Xunta de Goberno Local de data 10 de xullo de 2006, concediuse licenza urbanística á entidade Urbanizadora Gallega de Suelo S. L., representada por Gervasio Castiñeiras Mato e José M.ª Gil García, para a construcción dun edificio de 2S+B+4P+ABC para un total de 10 vivendas na rúa Labarta Pose, esquina coa rúa Antón Fraguas (Expte.223/2005). A licenza edificatoria estableceu como prazo de execución 3 anos, a contar desde a data de notificación, que foi practicada con data 4 de agosto de 2006 e rematou polo tanto con data 4 de agosto de 2010, sen que as obras estean terminadas segundo o proxecto. A entidade promotora, con data 4 de agosto de 2006, presentou aval bancario subscrito con “Caixa de Aforros de Vigo, Ourense e Pontevedra-Caixanova” por importe de 3.820 euros (número 0203 3000102060), en garantía de “reposición das obras existentes, en relación ao expediente de obra 223/2005”, aos efectos de dar cumprimento aos deberes indicados na condición número 4 da licenza, respecto dos deberes de completar a urbanización (art.19 da Lei 9/2002) e de reparar os desperfectos orixinados durante o transcurso das obras. De acordo co informado pola Polícia Local, e os servizos técnicos municipais, as obras están sen rematar e paradas, estando o valado de obra en mal estado, en parte derrubado, e xunto con él os cadros eléctricos e parte do cableado entre os cascotes no chan. Ademais da ocupación da vía pública sen autorización a situación que presenta a obra supón un dano para a vía pública e un risco para a seguridade das persoas pasen pola mesma que é necesario repoñer ao seu estado anterior. A tal efecto, e de acordo co informe da arquitecta municipal, é necesario realizar con carácter urxente: – Retirar o valado de obra e a caseta existente na vía pública. – Retirar o material de obra, lotes de ladrillo, madeiras, cableado, escombros e demáis material. – Asegurar o cadro ou retiralo, e o resto da instalación eléctrica que se atopa no chan. – Pechar os ocos existentes nas fachadas de forma que non se poda acceder ao edificio e de xeito que reúna condicións adecuadas de seguridade. – Limpeza da vía pública ocupada polo valado para deixala no seu estado inicial. A valoración destes traballos foi estimada pola arquitecta municipal en 1.400 euros. Por decreto da alcaldía de 30 de xaneíro de 2009, ordenouse a promotora a execución das obras anteriores, resultando a notificación devolta polo servizo de Correos por ser desconocida no domicilio indicado na solicitude de licenza (r/ Alcalde Liaño Flores, 4-baixo, de A Coruña). Polo anterior, RESOLVO: Primeiro. –Ordenar á Brigada Municipal de Obras, a execución dos traballos indicados anteriormente para repoñer á vía pública ao estado anterior en condicións de seguridade axeitadas, como consecuencia da obra promovida por Urbanizadora Gallega del Suelo SL, na rúa Labarta Pose esquina coa rúa Antón Fraguas (Expte. licenza 223/2005), coa supervisión dos técnicos municipais e o apoio de seguridade que sexa necesario por parte da Policía Local. Segundo. –O importe efectivo dos traballos ordenados, unha vez realizados, será por conta da entidade promotora e, ate onde alcance, con cargo ao aval bancario solidario de Caixanova número 0203 3000102060 de data 3-8-2006, depositado no concello con data 4-8-2006 do rexistro de entrada, en garantía de reposición das obras en relación ao expediente 223/2005. Terceiro. –Notificar aos interesados, outorgándolle un prazo de audiencia de 10 días, aos efectos de presenten as alegacións que estimen oportunas antes de reclamar o pago efectivo do importe dos traballos ordenados”. Carballo, 21 de maio de 2010. O alcalde Evencio Ferrero Rodríguez